Heterlimnius

Heterlimnius er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.


== Utseende ==
Små (ca. 2 mm), avlange, ovale, blanke, er eller mindre brunlige biller. Artene i underfamilien Elminae er glatte og blanke. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 10-leddete, det ytterste leddet danner en liten klubbe. Brystskjoldet (pronotum) er klokkeformet. Dekkvingene er av ovale med kraftige punktrekker. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.


== Levevis ==
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.


== Utbredelse ==
Slekten er utbredt i Nord-Amerika og Asia, det kjennes også en fossil art fra Europa.


== Systematisk inndeling ==

Ordenen biller, Coleoptera
Underordenen Polyphaga
Overfamilien mudderbiller (Dryopoidea)
Familien elvebiller, Elmidae Curtis, 1830
Underfamilien elvebiller (Elminae) Curtis, 1830
Slekten Heterlimnius Hinton, 1935
Heterlimnius amabilis Kamite, 2011
Heterlimnius ater (Nomura, 1958)
Heterlimnius corpulentus (LeConte, 1874)
Heterlimnius ennearthrus Kamite, 2009
Heterlimnius hasegawai (Nomura, 1958)
Heterlimnius hisamatsui Kamite, 2009
Heterlimnius horii Kamite, 2012
Heterlimnius ikedai Kamite, 2011
Heterlimnius jaechi Kamite, 2009
Heterlimnius koebelei (Martin, 1927)
Heterlimnius quadrigibbus Kamite, 2012
†Heterlimnius samlandica (Bollow, 1940) - fossil art fra Baltisk rav
Heterlimnius shepardi Kamite, 2009
Heterlimnius trachys (Janssens, 1959)
Heterlimnius vietnamensis Kamite, 2011
Heterlimnius yokoii Kamite, 2012


== Referanser ==


== Litteratur ==


== Eksterne lenker ==
bugguide.net - bildedatabase over nordamerikanske insekter [1](en) Heterlimnius i Encyclopedia of Life 
(en) Heterlimnius i Global Biodiversity Information Facility 
(en) Heterlimnius hos Fossilworks 
(en) Heterlimnius hos ITIS 
(en) Heterlimnius hos NCBI 
(en) Kategori:Heterlimnius – bilder, video eller lyd på Wikimedia Commons